《薜萝馆为裕卿题》
明代·胡应麟

缥缈烟萝护石扉，幽轩十尺迥忘机。吟窥彩笔青云堕，坐拥瑶琴白雪飞。

洞口经春词客兴，山阿薄暮楚臣衣。深居莫讶时人识，夜夜寒光动少微。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。